శాంతా హుబ్లికర్

శాంతా హుబ్లికర్ (1914 ఏప్రిల్ 14 - 1992 జూలై 17), కర్ణాటకకు చెందిన సినిమా నటి, గాయని. 1934 నుండి 1963 వరకు మరాఠీ, హిందీ, కన్నడ సినిమాలలో నటించింది. శాంతా పాడిన పాటటలో ఆద్మీ సినిమాలో అబ్ కిస్ లియే కల్కీ బాత్, మనోస్ సినిమాలోని కషాలా ఉద్యాచి బాత్ పాటలు విపరీతమైన ప్రజాదరణ పొందాయి.

 జననం 
శాంతా హుబ్లికర్ 1914 ఏప్రిల్ 14న కర్ణాటకలోని హుబ్బల్లి సమీపంలోని అదరగుంచి అనే గ్రామంలో జన్మించింది. కన్నడ, మరాఠీ, హిందీ భాషలలో ప్రావీణ్యాన్ని సంపాదించుకుంది. తన 18వ ఏట సినిమాల్లో పనిచేయడానికి కొల్హాపూర్‌కి వచ్చింది.

 వ్యక్తిగత జీవితం 
శాంతకు 1939లో పూణేకు చెందిన వ్యాపారవేత్త బాపుసాహెప్ గీతేతో వివాహం జరిగింది. 

 సినిమారంగం 
1934లో మొదటిసారిగా భేడీ రాజ్‌కుమార్/థాక్సేన్ రాజ్‌పుత్ర సినిమాలో చిన్న పాత్రలో నటించింది. కన్హోపాత్ర (1937) సినిమాలో ప్రధాన పాత్ర పోషించింది. ప్రభాత్ ఫిల్మ్ కంపెనీలో చేరి 1938లో మఝా ముల్గా/మేరా లడ్కా అనే మరాఠీ-హిందీ ద్విభాషా సినిమాలో నటించింది. తన గానం, నటన ద్వారా దర్శకుడు వి. శాంతారాంని మెప్పించింది. దాంతో వి. శాంతారాం తీసిన ఆద్మీ/మనూస్‌ (హిందీ, మరాఠీ) సినిమాల్లో వేశ్య పాత్రలో నటించే అవకాశం వచ్చింది.

ఆద్మీ సినిమా విజయం తర్వాత శాంత, 1942 తన ఏకైక కన్నడ చిత్రం జీవన నాటకంతోపాటు ఇతర సినిమాలలో నటించింది.

 ఆత్మకథ 
శాంత మరాఠీలో కషాలా ఉద్యాచి బాత్ అనే పేరుతో తన స్వీయచరిత్రను రాసింది. ఈ పుస్తకాన్ని శ్రీవిద్యా పబ్లికేషన్స్ ప్రచురించింది.

 పుస్తకం 
కన్నడ భాషలో ప్రముఖ రచయిత ఏఎన్‌ ప్రహ్లాదరావు 'శాంత హుబ్లీకర్' అనే పుస్తకాన్ని రాశాడు. ఈ పుస్తకాన్ని రాష్ట్రోత్తహన పరిషత్ ప్రచురించింది. 

 మరణం 
1977లో భర్త మరణించిన తర్వాత కొంతకాలం ఒంటరి జీవితాన్ని గడిపింది. ఆ తరువాత పూణేలోని ఒక వృద్ధాశ్రమంలో చేరింది. 1992 జూలై 17న మరణించింది.

 సినిమాలు 
శాంతా హుబ్లికర్ సినిమాలు.

 భేడ్కా రాజ్‌కుమార్ (1934)
 కన్హోపాత్ర (1937)
 మేరా లడ్కా (1937)
 మనోస్/ఆద్మీ (1939)
 ఘర్ కీ లాజ్ (1941)
 పహిలా పల్నా (1942)
 జీవన నాటక (1942)
 మలన్ (1942)
 కుల్ కలాంక్ (1945)
 జీవన్ ఛాయా (1946)
 సౌభాగ్యవతి భావ్ (1958)
 ఘర్ గృహస్తి (1958)
 హాలీడే ఇన్ బొంబాయి (1963)

 మూలాలు 

 బయటి లింకులు 
 
 Shanta Hublikar songs on Wynk.in
 Shanta Hublikar songs on Gaana.com

వర్గం:1992 మరణాలు
వర్గం:1914 జననాలు
వర్గం:భారతీయ నటీమణులు
వర్గం:కన్నడ సినిమా నటీమణులు
వర్గం:భారతీయ సినిమా నటీమణులు
వర్గం:కర్ణాటక మహిళలు
వర్గం:కర్ణాటక సినిమా నటీమణులు
వర్గం:మరాఠీ సినిమా నటీమణులు
వర్గం:కన్నడ సినిమా నేపథ్యగాయకులు